El Front Polisario comptabilitza víctimes mortals en un tercer atac aquest diumenge - À Punt\nEl Front Polisario comptabilitza víctimes mortals en un tercer atac aquest diumenge\nEl govern del Marroc qualifica els atacs rebuts de “fustigacions” i “provocacions” sense grans conseqüències.\nUn soldat de les FAR al pas de Guerguerat / Javier Otazu (EFE)\n16 de novembre 2020 - 09:28\nLes hostilitats entre el Front Polisario i el govern del Marroc a la frontera sud del país continuen. Després que soldats de les Forces Armades Reials (FAR) marroquines acudiren al pas de Guerguerat el divendres passat per a intentar desbloquejar la situació i crear un camí net per al trànsit de persones i mercaderies, el Front Polisario va començar una sèrie d'atacs contra les bases militars de les autoritats del país.\nHores després de l'ocupació del pas per part de l'Exèrcit, unitats sahrauís van bombardejar quatre bases militars i dos llocs de control del Marroc situades al llarg del mur de seguretat construït en el desert, el més llarg del món amb més de 2.700 quilòmetres de longitud.\nSegons el mateix Front Polisario, les hostilitats van continuar dissabte amb l'atac a bases i punts de proveïment de l'Exèrcit; i diumenge, amb els mateixos objectius que, segons un altre comunicat del grup sahrauí, van ocasionar “baixes mortals, ferits i desertors de l'Exèrcit marroquí”.\nDesprés d'aquest comunicat, el govern marroquí no va tardar a desmentir que els atacs hagueren deixat víctimes mortals i simplement es van limitar a qualificar-los de “fustigacions” i “provocacions”.\nNo obstant això, un compte anomenat FAR-Maroc vinculat a les Forces Armades Reials de manera oficiosa ha oferit algun detall sobre el que ha passat en els últims dies des de la perspectiva marroquina.\nEl compte assegura que els milicians del Front Polisario han realitzat “trets d'assetjament al llarg de la línia de defensa” amb metralladoresdel calibre 14.5 i 23 mm sense causar danys materials ni humans, i que a ells van respondre els soldats marroquins “provocant la destrucció d'un artefacte armat a l'est de la línia de defensa, al nivell del Mahbes”, extrem nord del mur de defensa.\nEl compte també considera que no hi ha “una vertadera intenció d'escalada” de tensió per part del Polisario que, segons la mateixa font, no ha enviat una petició a la missió de l'ONU en la zona perquè abandone les seues posicions en els camps de refugiats sahrauís en Rabuni, o en la zona tampó en el territori sahrauí.


La Fira d'Onda queda suspesa a causa de la pandèmia\nL' Ajuntament ha considerat aquesta la decisió més responsable\nLa Fira d'Onda 2020, prevista del 16 al 25 d'octubre, queda finalment suspesa. L'alcaldessa d'Onda, Carmina Ballester va signar ahir el decret pertinent per a la cancel·lació dels festejos i va anunciar que els recursos es destinarien a la prevenció del coronavirus.\nLa decisió ha sigut presa per l'equip de govern després de diverses consideracions, i en vistes de l'augment de contagis en tota Espanya durant les últimes setmanes, han cregut que aquesta era la solució més responsable.\n“En aquests moments la prioritat és la salut dels onders i evitar riscos innecessaris. Per això, amb tot nostre pesar entenem que no és moment de festes, sinó de ser responsables i de cuidar-ens entre tots”, va expressar Ballester en una compareixença ahir després d'informar els portaveus dels grups polítics de l'oposició la notícia.\nMalgrat la suspensió, es manté la festivitat local del dilluns 19 d'octubre així com el calendari escolar fixat per Conselleria d'Educació i els centres educatius, quedant establida la setmana del 19 al 23 d'octubre com no lectiva.\nCOVID festes Onda suspensió


Matrícula oberta per al curs 2020/2021 – L'Autèntica\nMatrícula oberta per al curs 2020/2021\nConsulta el nou pla de formació professional\nInterpretació per a teatre i cinema\nCurs d’ingrés: dilluns 14 i dimecres 16 de setembre de 10 a 15 hores.\nInscripcions fins al 4 de setembre. PLACES LIMITADES.\nInterpretació 3: creació de personatges i creació escènica\nMuntatge d’obra i posada en escena\nTots els cursos regulars es componen d’una classe setmanal de tres hores. L’any lectiu comença al setembre i finalitza a mitjans de juliol. Els grups tenen un màxim de 16 alumnes i en acabar l’any, tots els estudiants participen en una avaluació final en què valoren el curs i el desenvolupament de l’any juntament amb l’Equip Docent.\nL’autèntica també ofereix cursos pels actors formats, tan els alumnes que han fet totes les formacions regulars de com aquells que provenen altres escoles.\nActors davant la càmera (amb Alfonso Albacete)\nCinema per a nens i nenes


Preinscripció 2020-2021 - Col·legi Manent Rambla\nEl Departament d’Ensenyament ha fet públiques les dates per la PREINSCRIPCIÓ Curs 20-21\nS’ha prioritzat la preinscripció telemàtica, i la presencial únicament es farà quan sigui impossible fer-ho per internet, i així podrem mantenir les mesures de seguretat.\nPREINSCRIPCIÓ TELEMÀTICA ( del 13 al 22 de maig)\n*De seguida que tinguem on fer la telemàtica us informarem a la web de l’escola manentrambla.cat\nQuan empleneu la preinscripció no oblideu, a més a més de les dades personals:\nLa preinscripció la trobareu a Estudiar a Catalunya\nEn aquest cas, no és necessari presentar la sol·licitud ni la documentació en paper.\nPosar un correu electrònic; dos si pot ser.\nMés d’una opció de centre.\nSignar la preinscripció (l’adreça que consta en el DNI de qui signi, ha de ser la mateixa que la que consti en la preinscripció.\nPer a qualsevol dubte ens truqueu i us informarem de com fer-ho.\nQuan heu acabat el tràmit per internet, cal enviar un correu electrònic a info@manentrambla.cat amb el resguard i la documentació acreditativa, escanejada o fotografiada.\nIMPORTANT!!! Quan ho hàgiu fet, si no rebeu cap correu per part de l’escola confirmant que ho hem rebut, poseu-vos en contacte amb nosaltres per si hi ha hagut algun problema en l’enviament.\nPRESENTACIÓ PRESENCIAL (del 18 al 22 de maig)\nSi us fos impossible fer la preinscripció telemàticament, us poseu en contacte amb l’escola (telèfon o correu electrònic) i us donarem cita prèvia; amb aquesta mesura reduirem la concentració innecessària de persones.\nPreferiblement, una persona.\nPortar el bolígraf.\nPortar fotocòpies fetes i així reduirem el temps d’espera.\nNo han d’acudir al centre les persones de grups d’especial vulnerabilitat, en període de confinament, o que presentin símptomes; en aquest cas, poden autoritzar per escrit a una altra persona a portar la sol·licitud i la documentació.\nSi una preinscripció es presenta fora de termini, haurà de ser emplenada a paper i presentada personalment a l’escola.\nDNI pare, mare i fill/a si s’escau.\nCarnet de família nombrosa (en cas de tenir-lo)\nCarnet de família monoparental ( en cas de tenir-lo)\nPER IMPRIMIR LA SOL·LICITUD\nDe 9 a 13h i de 15h a 17h (amb cita prèvia)\nTelèfon de contacte 386.13.01\nEls centres publiquen al web les diverses llistes de resultats, d’acord amb la normativa de protecció de dades, estaran anonimitzades.\nPodeu consultar els resultats des d’aquesta pàgina; per fer-ho es necessita:\nEn aquestes llistes trobareu les sol·licituds de preinscripció ordenades alfabèticament amb la informació sobre la puntuació que ha rebut cada sol·licitud en aplicar-hi el barem. Si la sol·licitud no s’ha puntuat correctament o hi ha alguna errada en les dades es pot presentar una reclamació al centre per correu electrònic.\nSorteig públic (si hi ha més sol·licituds que places)\nFins al 8 de setembre de 2020 si en un centre que té llista d’espera es produeix alguna vacant, aquesta s’ha d’oferir als alumnes que han demanat aquell centre en primera opció (o posteriors) i no se’ls ha assignat ja un centre demanat amb prioritat; qui rebi l’oferta pot matricular-se en el centre o renunciar-hi i, en aquest cas, se l’elimina de la llista d’espera i la plaça vacant s’ofereix al següent de la llista. La gestió d’aquestes llistes d’espera és responsabilitat del centre.\nLlistes d’alumnes matriculat\nRECLAMACIONS DE LA LLISTA DE BAREM PROVISIONAL\nCom amb les preinscripcions, s’haurà d’enviar al correu de l’escola o bé demanar cita prèvia si es vol fer personalment.\nAnirem actualitzant la informació a mesura que sigui rebuda. Per tenir informació recent, no dubteu en trucar-nos o enviar correu i consultar el següent enllaç Estudiar a Catalunya\n9 de maig de 2020 Manent Rambla Actualitat


Organització de la PLC: les unitats, grups i equips. — Ajuntament de Cambrils\nEsteu aquí: Inici / Policia / Policia / DEFINICIÓ I ORGANITZACIÓ\nOrganització de la PLC: les unitats, grups i equips.\nLa nostra organització s'estructura en Unitats d'Especialització encaminades a millorar el servei intern i un tractament personal i diferenciat de tota la informació i documentació policial, és a dir , una qualitat de servei més eficient i ràpida.\nL'estructura i organigrama de les diferents Unitats, dòna a la Policia de Cambrils un fluïdesa i una qualitat de servei. La qualitat es veu reflexada amb aquesta divisió de diferents Unitats, amb el personal i els medis més adients, per desenvolupar una tasca específica per cadascun dels diferents problemes\nHeu de tenir en compte que la gestió de la problemàtica, a qualsevol nivell, sigui de seguretat pública, d'administració, o una simple intervenció en un conflicte, necessita d'un tractament diferent i realitzat pel personal més adient.


Wikiloc | Ruta l'Hospitalet de l'Infant\n2.805 324 2080\nl'Hospitalet de l'Infant (cursa de muntanya)\nSubida al Motlló Puntaire desde L'Hospitalet (senderisme)\nFerrada de l'Agulla de l'Aigualcoll (via ferrada)\nAigualcoll, Mola de Greból, Cim i serra dels Avencs, Portella de l Arturo (senderisme)\nVista 194 vegades, descarregada 1 vegades\nDesde l'Hospitalet de l'Infant\nsi seguiu aquest track... esta partit en dos, i al principi equivocat...\nHospitalet- Barranc del Forat Negre - PR 92- La Portella - Canal Llarga - Pas de la Cadireta - Cim dels Avencs 713m - Molló Puntaire 726m - PR 91- Grauet Navaies - Canal Corb – Font de L’Aigualcoll\nFem la aproximació al punt de surtida, seguin la pista que porta a l´ermita de Sant Roc. A l´Hospitalet agafarem la N-340 direcció Tarragona i veurem el Restaurant- Area de servei i gasolinera de l'autopista on deixarem el cotxe (on el vam deixar aquest estiu amb el grup de Ana Moya) i despres retrocedim on em vist un pal indicador i caminarem pel pont soterrat que en diuen l'alcantarilla gran. Nosaltres ens vam equivocar i nomes ho vam fer a la tornada, recomanem anar pel lloc correcte.\nLa ruta comença amb una pujada una mica exigent, però amb calma es pot anar fent.Sobretot perque fa molt de sol, i no hi han ombres fins a dalt... I vam començar a caminar mes tardet de lo normal. Aquí vosaltres vigileu els dies amb fort vent, ja que estem en una zona ventosa, pero per desgracia per a nosaltres, no corria ni una gota d'aire, nomes caia una solana de cal deu. En arribar dalt on hi han dos torres, girem a la nostra esquerra i començarem a caminar per mini sendera de una cama... i s'apropa la part de la pedra i la canal del Serret dels Avencs. Antes de baixar al primer cable, pujem a fer fotos de les vistes.\nEs poden fer el pas de la Cadireta i la Canal Llarga sense mesures especials de subjecció pero s´ha d´anar amb molta precaució i cura perque s´ha de grimpar verticalment ajudant-se de les cadenes. Aqui, les tres cabretes que ja estan acostumbrades a fer coses d'estes, pos mos sobra una mà pa fer fotos.. pero no es lo mes recomanable.\nEsta catalogada al wikiloc com a dificil en especial per l´ultim tram del "Pas de la Cadireta", pero la resta es facil, nomes vigilar de no perdre la sendera i les marques i fites. Cal extremar precaucions als dos passos equipats (cadenes). I vigilar de no foradarse els pantalons com una servidora. I si aneu en pantalons llargs, millor que curts.\nEl primer cable es nomes de postureo, millor assentarse i baixar tipo tobogan, i despres, gires la seguent cresta i ja trobes les altres cadenes. Es sempre endavant, nomes baixarem el primer cable, i despres pujar i baixar el tram equipat.\nEn acabar de crestejar tot el serret dels Avencs, veiem el punt geodesic del Pic dels Avencs. Pensem que es el Molló Puntaire, pero no, deu ser la Portella o Pic dels Avencs. Ens mostra unes vistes de tota la costa espectaculars, podem veure des de Tarragona fins més enllà del Delta.\nAqui es cau el movil i es para... i el wiki també se para. Final del Track 1 , iniciant el track 2...\nEnmig dels dos cims, i trobem unes antenes i els cables que fan zum zum, i una sendera inmediatament a la dreta, per arribar amb una mica de perdua al Molló Puntaire. Es tracta d'un cim d'uns 719 metres d'alçada, situada a la part oriental de la serralada de Vandellòs. És un dels cims del repte 100 Cims de la FEEC, El punt geodesic es mes alt que de costum, facilment identificable. Ara si,no podem confundirnos com antes.\nTotal, emprenem la baixada en alegria i cachondeo com es costum, i mentres pujo a un pi me sona el telefono i imagino ofertes de treball, pero es una amiga Sabrina . Casi me mato pa agafarlo, aixo si, vam seguir el cachondeo via veu de whats. Mareeeeeee Lady com vam xalar amb tu també !! Es com si haguesses vingut a caminar en natros.\nA la baixada de la canal del corb, ens trobem coves enormes i meravelloses que ens agradaria visitar, pero los 10 km que ens deia Jordi al seu track ens tenien ben enganyats... ja ne duiem uns cuants mes, que van resultar 16 en total. I jo tenia mal de cap, dis-li insolació, disli " per un nolotil mato " , disli x...\nTrobem el encreuament de la via ferrada de l'aigualcoll i nomes podem imaginar venir algun dia amb equips.\nI despres la pista es tentadora de correr.. hasta que caic de cul. Que raro, si no caic, no soc jo, clar.\nTan depresa anem que passem de llarg la sendera que puja a l'Ermita de Sant Roc, pero ja li fem una foto, i com no em parat de vorela en tota la ruta, es casi com si l'haguessem vist. Si hagues sobrat temps, podriem haver anat, pero lo primer es lo primer. Anem a la farmacia a buscar drogues dures pal meu mal de cap.\nI al cotxe, uns estiraments i una croqueta per terra, per acabar en rises i bon sabor de boca, a pesar de tot !!!\nPas equipat la cadireta\nHola, ha trobat interessant aquesta ruta l'Hospitalet de l'Infant https://ca.wikiloc.com/rutes-senderisme/lhospitalet-de-linfant-16866264 Salutacions, Wikiloc - Rutes del Món


Avancen a bon ritme les obres del soterrament entre l’estacions de l’Empalme i Burjassot, que proporcionarà prop de 800 metres de via verda – Ajuntament de Burjassot\nAvancen a bon ritme les obres del soterrament entre l’estacions de l’Empalme i Burjassot, que proporcionarà prop de 800 metres de via verda\n9 agost 2021|Burjassot\nA mitjan setembre es restablirà la connexió ferroviària en aqueix tram i, a la fi d’any, s’espera que l’obra estiga finalitzada i l’entorn urbanitzat\nLa zona de l’antic traçat de via que quedarà urbanitzada donarà pas a una via verda d’aproximadament 800 metres\nL’alcalde de Burjassot, Rafa García, juntament amb Arcadi España, conseller de Política Territorial, Obres Públiques i Mobilitat; Anaïs Menguzzato, directora gerent d’FGV i el regidor d’Urbanisme, Manuel Aragó, ha visitat aquest matí (9-08-2021) les obres entre l’estació d’Empalme de Metrovalencia i Burjassot. Unes obres que avancen a un ritme vertiginós i que, a mitjan setembre, permetran restablir la connexió ferroviària en aquest tram, donant així per finalitzat el període en el qual els usuaris i usuàries han hagut d’utilitzar el servei d’autobús per a desplaçar-se d’una estació a una altra.\nL’alcalde de Burjassot, Rafa García ha destacat i reconegut el “compromís de la Generalitat per a impulsar aquesta obra fonamental per a Burjassot”, que “va quedar paralitzada en temps del Govern del Partit Popular sense cap explicació” i que “havia deixat a tot un barri del municipi, el de l’Entroncament, segregat i amb caràcter de tercera”. “Amb aquesta actuació que està ja en marxa i que és una realitat- ha continuat el màxim responsable municipal, es restableix la dignitat i s’atén una necessitat històrica del barri de l’Entroncament”. “A més, i el que és importantíssim per al municipi, és que els 800 metres que queden fora del traçat antic de la via i que quedaran urbanitzats, treballarem per convertir-los en una àmplia zona verda per a ús i gaudi dels ciutadans i ciutadanes de Burjassot, en la qual podran passejar i tindre espais d’esbarjo. Comencem a treballar ja mateix amb FGV, a qui també he d’agrair totes les facilitats oferides en aquest procés, per a fer viable aqueixa gran connexió de zona urbanitzada i gran via verda”.\nL’obra del soterrament, amb un pressupost de 9,6 milions d’euros, és “una de les actuacions més importants que el Govern valencià està desenvolupant en els municipis de l’àrea metropolitana de València en aquests moments”, segons ha destacat el conseller de Política Territorial, Obres Públiques i Mobilitat, Arcadi España, qui també ha demanat disculpes a la ciutadania del barri “pels inconvenients patits amb motiu de les obres desenvolupades en els últims mesos”. Així mateix, ha mostrat el seu agraïment “a l’alcalde de Burjassot, així com a tots els departaments municipals implicats per facilitar la coordinació i oferir la màxima col·laboració, en tot moment. I per descomptat gràcies a les persones que estan treballant en les obres, en tres torns diaris, per a minimitzar l’impacte en la població i perquè el projecte avance amb seguretat i tranquil·litat i es complisquen els terminis previstos que al setembre estiga en marxa i, a l’inici de l’any, estiga totalment finalitzat amb la urbanització de la zona de vies soterrades”.\nLes obres en execució consisteixen a completar la connexió ferroviària de l’estació d’Empalme amb el soterrament existent i amb la via en sentit Bétera. A més, es procedirà a la finalització de la urbanització de superfície sobre les vies soterrades, que permetrà donar continuïtat a l’avinguda Burjassot de València cap al nucli urbà de Burjassot a través del carrer València, mitjançant la retirada de la via existent, que quedarà fora de servei. La infraestructura i superestructura ferroviària es completen amb les instal·lacions d’electrificació, senyalització i seguretat ferroviària, així com la instal·lació del sistema de ventilació a l’interior del túnel existent.\nAmb la conclusió de l’actuació del soterrament, s’obtindrà un augment de la seguretat ferroviària, l’eliminació del pas per als vianants provisional del carrer València i millores substancials tant en la funcionalitat i capacitat de la línia com en l’entorn local amb la urbanització i connexió amb via verda dels terrenys alliberats.\nAtés que les obres de soterrament en aquest tram de la Línia 1 han obligat a interrompre la circulació fins a mitjan setembre, FGV presta, des de finals de juliol, un servei alternatiu d’autobús entre les estacions de l’Empalme i Burjassot de Metrovalencia. El servei alternatiu d’autobús és gratuït i connecta totes dues estacions per a enllaçar amb el metre. Aquesta alteració comporta la modificació dels actuals horaris de pas de la Línia 1 en el tram Bétera-Burjassot, en tots dos sentits, que es poden consultar en la web de Metrovalencia i en l’app oficial.\nLes persones que desitgen ampliar la informació d’aquests o altres serveis poden telefonar al número 900 46 10 46 d’Atenció al Client de Metrovalencia. Aquesta informació també està disponible en la pàgina web consultar ací i en xarxes socials @metrovalencia i en facebook/metrovalencia.fgv.\nobres, soterrament, Burjassot, metrovalencia, empalme


Fürstenberg/Havel Allotjaments vacacionals - Brandenburg, Alemanya | Airbnb\nLloguers vacacionals a Fürstenberg/Havel\nEls allotjaments vacacionals més ben valorats a Fürstenberg/Havel\nWohnen am SeeEl pis té un dormitori i una gran sala d'estar amb cuina, és clar, un bany. Tot és pràctic i està còmodament equipat. La cuina petita disposa d'una cuina amb forn, nevera i tot el que necessites per allotjar-te. Un sofà acollidor et convida a relaxar-te i a la gran terrassa exterior pots esmorzar i fer barbacoa.\nEquipament i serveis que triomfen als allotjaments vacacionals a Fürstenberg/Havel\nAltres allotjaments vacacionals fantàstics a Fürstenberg/Havel


La Mancomunitat de l’Horta Sud publica una guia de mesures de prevenció per a comerços i restaurants durant la fase 1 de la desescalada – RiberaTV\nLa Mancomunitat de l’Horta Sud publica una guia de mesures de prevenció per a comerços i restaurants durant la fase 1 de la desescalada\nLa Mancomunitat de l’Horta Sud, a través del seu grup de treball del Acord Comarcal per a la Creació d’Ocupació (ACCO), ha publicat una guia amb un resum de les mesures de prevenció per a comerços i restaurants durant la fase 1 de desescalada en els quals començaran a atendre clients amb aforaments limitats. Els documents, dissenyats a manera de check list, pretenen posar en coneixement de comerciants i hostalers les accions marcades pel Ministeri de Sanitat necessàries per a poder atendre els seus clients sense risc i, a més, ser una eina per a comprovar si compleixen amb els requisits exigits.\nEn l’últim bloc trobem les mesures de prevenció en el moment de la prestació del servei. Ací els hostalers podran comprovar si compleixen amb accions com la neteja i desinfecció entre clients, la disposició de dispensadors de gels hidroalcohólicos, l’eliminació de productes d’autoservei com a tovalloneres o setrills o la limitació de l’ús de les condícies per part dels clients d’un en un.\nEn el comerç mesures abans, durant i després de l’atenció al client.\nPer a la presidenta de la Mancomunitat de l’Horta Sud, Eva Sanz, aquestes guies seran un “recurs molt útil” per als comerciants i hostalers de la comarca. “De sobte hem hagut de canviar moltes dels nostres costums i del nostre comportament social. És tot nou per a tots. Per això que els comerciants i restauradors puguen tindre una guia sobre com actuar per a tindre espais segurs de contagi els serà de molta ajuda per a atendre els seus clients en la nova situació”, ha explicat Sanz.\nCovid-19, Mancomunitat Horta Sud\nLa Mancomunitat de l’Horta Sud publica una guia de mesures de prevenció per a comerços i restaurants durant la fase 1 de la desescalada added by Ribera Televisió on 13 maig, 2020


Què passarà quan tot això acabi? | COVID-19\nQuè passarà quan tot això acabi?\nEscric això en uns moments en què, previsiblement, començarem a tenir situacions crítiques pel que fa a la presa de decisions, sovint vitals. Em preocupa molt el que això representarà, tant per al col·lectiu de professionals com per al conjunt de la societat.\nEls professionals som persones, amb sentiments i vivències pròpies. No som immunes al patiment de la gent. El fet d’haver de decidir en aquestes situacions marcarà la vida de molts de nosaltres, per sempre.\nPerò encara ens marcarà molt més el fet que la societat en general, o determinades persones en particular, ens assenyalin amb el dit pel fet d’haver-les pres. Decisions en circumstàncies molt excepcionals que cap de nosaltres voldria prendre. He pogut observar ja (abans que es doni cap cas concret) determinats comentaris qüestionant, fins i tot a nivell legal, decisions que caldrà prendre en base a criteris clínics o clínico-ètics.\nEm fa molta por que, una situació de manca de mitjans materials i humans donada per les contínues retallades practicades per responsables polítics de tots els colors i ideologies, s’acabi convertint en un retret culpabilitzador de la societat vers els professionals sanitaris que ens trobem amb la necessitat de gestionar la situació amb l’escassetat de recursos i efectius a què ens han abocat els responsables polítics en la darrera dècada.\nI encara em fa molta més por la situació que haurem de gestionar, tots plegats, quan acabi aquesta situació excepcional. La societat se’n recordarà dels aplaudiments que fa cada dia? Demanarà responsabilitats als polítics i farà costat als sanitaris quan reivindiquin millors condicions per poder atendre els pacients i millors condicions laborals i retributives? O la major part de la societat actuarà com si no hagués passat res?\nEn qualsevol de les circumstàncies, crec que aquesta crisi marcarà un abans i un després, en la societat en general i en els professionals en particular. Tant de bo tots plegats sabem assumir els reptes que vindran i els hi donem sortida de la millor manera possible.\nXavier Lleonart, metge d’Urgències de l’Hospital de Terrassa\n2 pensaments sobre “Què passarà quan tot això acabi?”\nM Pilar Ballesteros, enfermera de primaria el 25 de Març de 2020 a les 20:44 va dir:\nAnims,Xavier. El que pasará després no ho sabem. Podem mirar enrrere i mirar el que ha sortit després d’altres catástrofes: la humanitat ha millorat.\nAixí pensó jo.\nAnims, tira endevant amb el cor obert a l’esperança .\nRetroenllaç: Què passarà quan tot això acabi? - El Diari de la Sanitat\nRespon a M Pilar Ballesteros, enfermera de primaria Cancel·la la resposta


El Projecte Nadó es consolida - Ajuntament de Ripoll\nEl Projecte Nadó es consolida\nPer tercer any consecutiu l’ajuntament de Ripoll obsequia als nadons nascuts i inscrits a la vila amb un detall de benvinguda que consta d’un lot de productes higiènics, una bossa de roba serigrafiada amb el logotip del projecte, una postal recordatori per escriure les dades del infant i un val per anar a la piscina amb els pares i germans.\nTambé a partir del mes d’octubre es tornaran a oferir tallers i activitats adreçades a famílies perseguint diferents objectius com per exemple que progenitors i fills comparteixin temps o per tractar altres aspectes com la conciliació familiar. De la mateixa manera la plantada anual de flors i arbres, que es celebra el mes de juny, i que cita a tots els infants nascuts l’any anterior també forma part d’aquest projecte.\nAmb el Projecte Nadó l’ajuntament vol col·laborar i oferir descomptes, regals i activitats adreçades al nounat i també a la seva família i, agrair el fet de tenir un o una habitant més al municipi. Aquest any 2018, i fins a data d’avui, a Ripoll han nascut un total de 46 nadons, 26 dels quals han estat nens i 20 nenes. Les famílies que hagin empadronat els seus fills o filles i no hagin rebut l’obsequi poden venir a l’ajuntament a recollir-lo de 9 a 14 hores i o demanar-lo a través del telèfon 636090808 o el correu comunicacio@ajripoll.cat\n29 Agost 2018|Actualitat Ajuntament, Actualitat Participació i Convivència|


Junior / Cadet masculí i femení: Els calendaris 2019-2020 de la primera fase de competició\nPublicat 28 de setembre de 2019. 11.26 hores -Webmaster-.\nEls calendaris cadet i junior de promoció ens oferiran tres derbis colomencs, dos a cadet, un masculí i un femení, i un a junior, masculí, amb un denominador comú en tots tres derbis, ja que Gramenet BC estarà en tots tres enfrontaments.\nLes noies de Gramenet BC tindran un grup (3) majoritàriament vallesà que només el trenca l’UB Llefià badaloní, debutant a casa enfront del CB Santa Perpetua.\nConsultar el calendari de Gramenet BC\nBàsquet Neus “C” / Gramenet BC Blau\nEn aquest grup 4 de nivell C, Gramenet BC Blau i Bàsquet Neus “C” jugaran un derbi masculí junior, que ja s’avança aquest cap de setmana a la Copa SCG, que arribarà el primer el 10 de novembre al Poliesportiu del Raval, i haurem d’esperar a la darrera jornada (22 de desembre) per trobar-nos el segon partit, al Poliesportiu de La Colina. En el seu grup, majoria de dos equips de Badalona, Salesians i Escola Jungfrau.\nConsultar el calendari de Bàsquet Neus "C" i Gramenet BC Blau\nB. Draft Gramenet Negre / Gramenet BC\nEl derbi femení a cadet estarà en el grup 5 amb B. Draft Gramenet Negre i Gramenet BC, que ja es trobaran a la primera jornada (5 d’octubre) al Poliesportiu de La Bastida, essent la tornada el 16 de novembre, al Poliesportiu del Raval. El grup es completarà amb dos equips badalonins i dos equips vallesans.\nConsultar el calendari de B Draft Gramenet Negre i Gramenet BC\nBàsquet Neus “A”\nEn el grup 9 els col·legials debutaran amb l’únic equip de fora de Barcelona del grup, el CB Matadepera, i coincidint amb equips trajectòria con el CB Cornellà o el CB L’Hospitalet.\nConsultar el calendari de Bàsquet Neus "A"\n“El derbi femení a cadet estarà en el grup 5 amb B. Draft Gramenet Negre i Gramenet BC, que ja es trobaran a la primera jornada (5 d’octubre) al Poliesportiu de La Bastida, essent la tornada el 16 de novembre, al Poliesportiu del Raval"\nL’equip inquilí del Juan del Moral tindrà en el grup 6 equips repartits entre Barcelona ciutat i la veïna Badalona, amb el primer partit a casa davant de Salesians badaloní.\nConsultar el calendari de CB Santa Coloma\nEl grup 3 serà la llar esportiva dels grisos en aquesta primera fase on tindrà com companys esportius a equips de bon prestigi com CB Joventut de Badalona 3 o El Masnou Basquetbol “B”, debutant al Raval davant de CB Vilassar de Mar Negre.\nGrup majoritari barceloní, amb incursions del CB Castellar i del CB Sant Josep Obrer de L’Hospitalet de Llobregat, amb qui debutarà com local en l’inici de competició.\nConsultar el calendari d'ADE Fuster\nGrup (11) molt barceloní, amb dos equips del barri de les Corts, un de Sagrada Familia, un de Sant Gervasi i un altre del barri de Gràcia, debutant a La Bastida davant del Bàsquet SAFA Claror 2.\nConsultar el calendari de B Draft Gramenet Groc\nEl segon equip cadet dels nois de Gramenet BC estarà al grup 10 debutant a la pista del CB Mollet “C”, i compartint calendari amb equips com l’UE Montgat “B” o l’AE Sant Andreu Natzaret “B”.\nBàsquet Neus “B” – Gramenet BC Gris\nEl segon dels derbis colomencs estarà en aquest nivell, entre Bàsquet Neus “B” i Gramenet BC Gris, i no tardarà en arribar ja que tots dos equips es veuran les cares a la primera jornada, el 5 d’octubre, al Poliesportiu de La Colina, mentre que la tornada serà el 16 de novembre. Acompanyaran als dos equips colomencs, l’UB Llefià o el CB Parets, entre d’altres equips.\nConsultar el calendari de Bàsquet Neus "B" i Gramenet BC Gris


Arxius de platja Sant Salvador - Ràdio Televisió El Vendrell\nInici / Etiqueta: "platja Sant Salvador"\nL’espectacle “El futur”, produït pel TNC, comença divendres al Vendrell la gira d’aquesta història sobre un viatge cap a la llibertat. I pel públic familiar, diumenge l’obra “Hi ha res més avorrit que ser una princesa rosa’?”. Un muntatge del\nLa programació del Teatre Àngel Guimerà continuava aquest dissabte amb “L’habitació del costat”, un drama per reflexionar sobre la sexualitat femenina. Dirigida per Julio Manrique, l’obra ha portat al Vendrell actors i actrius de renom com Ivan Benet, Carlota\nDesprés de l’èxit de “Terra Baixa explicada per la Nuri”, la programació al Teatre Àngel Guimerà continua aquest dissabte amb “L’habitació del costat”. Es tracta d’un drama extravagant i divertit sobre la negació de la sexualitat femenina. Julio Manrique dirigeix


Cristina Sellart, responsable del Servei d'Imatge per al Diagnòstic del Sant Hospital de la Seu d'Urgell, va contactar amb nosaltres davant de la seva inquietud de l'arribada al centre d'un nou equip de TC, si bé ja disposaven d'un equip més senzill, la nova adquisició els proporcionaria noves eines i possibilitats que es traduirien en la sol·licitud de nous estudis, cosa que com a tots ens posa nerviosos davant del desconegut. Com a bona líder va buscar amb previsió solucions i va trobar el servei ofert per l'ACTEDI, la Formació Continuada Personalitzada.\nAquest és el missatge de veu de Cristina Sellart transcrit:\n"El dia que vam tenir el curs, durant la formació em vaig sorprendre de com Daniel Fontes Caramé va saber generar l'interès al personal tècnic, fent que s'interessessin des del minut u i vaig veure el canvi que ells tenien de la por, que m'havien transmès, a les ganes de tenir el nou equip, poder-lo tocar i saber manejar-lo, de com millorar les imatges, com crear els protocols, els paràmetres, la dosi a pacient, increïble.\nIncreïble l'actitud que tenen ara, després de la formació, i les preguntes que es fan entre ells quan són davant de la TC antiga. He vist un pas de gegant amb el que Daniel va saber generar-los, ara ells transmeten que entenen, coneixen i saben com manipular la TC per poder millorar la imatge i oferir un diagnòstic de qualitat i estic seguríssima que els radiòlegs ho notaran i ens van a felicitar per aquesta formació. Espero que això no quedi així i com ja vaig dir, ens veiem de nou en Dany quan ja tinguem l'equip nou i portem uns mesos d'ús, perquè puguis ajudar-nos novament amb la teva experiència.\nDiverses de les frases que he sentit del personal tècnic en són una mostra:\n"Millorarem molt després d'aquesta formació."\n"Un luxe poder comptar amb un expert, un luxe el no haver de desplaçar-nos i que a més s'adeqüi al nostre equip."\n"Dany ho fa molt fàcil."\nA les zones allunyades de les grans ciutats també podem beneficiar-nos d'una formació de qualitat, adequada al petit format dels nostres centres, afavorint la interacció i comunicació, entre companys i docents, ja que sempre és interessant i enriquidor poder parlar amb docents experts a la matèria per resoldre dubtes i això és possible gràcies a l'ACTEDI pel seu programa de formació continuada personalitzada.\nÉs necessari poder tenir aquesta formació per poder equiparar-nos als companys que treballen a hospitals del nivell i oferir una assistència al pacient adequada i actualitzada.\nSi necessites formació de qualitat no dubtis a contactar amb l'ACTEDI, han superat les nostres expectatives i és altament recomanable, sens dubte tornarem a comptar amb ells. Gràcies Daniel i gràcies ACTEDI."\nDes de l'ACTEDI és un orgull poder comptar amb personal docent de tanta qualitat i poder haver ajudat, gràcies Cristina per les teves paraules.\nSi vols saber més sobre el programa de Formació Continuada Personalitzada fes clic AQUÍ.


El flamenc no és (només) per a guiris (Laura Serra)\nEl Tablao Cordobés, al capdavall de la Rambla de Barcelona, és un planter de nous talents i lloc de culte del flamenc tradicional, tot i que només hi entrin turistes\n9 min. 19/08/2018 20:27\n651x366 El flamenc no és (només) Per a guiris El flamenc no és (només) Per a guiris\nA les 6 de la tarda d’un divendres ja hi ha una trentena de comensals que sopen tapes d’autor i plats d’un bufet de cassola, i fins i tot veig passar alguna paella. El menjador d’aire andalusí serveix d’avantsala del tablao -fosc i amb forma de cova, emulant els originals- que s’amaga en un principal de la Rambla de Barcelona (Rambla, 35). Al Tablao Flamenco Cordobés només s’hi acosten turistes, 365 dies a l’any amb fins a cinc funcions al dia, i potser el seu cèntric emplaçament li juga a la contra a l’hora d’atreure locals. Fins i tot entre els que es consideren amants del gènere pocs saben que és una de les fàbriques de talents flamencs de l’Estat.\nEl barceloní Jesús Carmona acaba de ser premiat com el millor artista de dansa als Latin UK Awards, i és a la seva nòmina. O noms com la bailaora Karime Amaya (reneboda de Carmen Amaya) i el guitarrista barceloní Justo Fernández, el Tuto, te’ls pots trobar aquí sense cap campanya de promoció més enllà dels flyers que es distribueixen a peu de carrer i pels hotels. Hi han passat primeres figures que han arribat al gran públic, com Mayte Martín, Duquende, Miguel Poveda, Olga Pericet, Pastora Galván, Eva La Yerbabuena o l’estrella de la dansa contemporània Israel Galván, que quan tenia 14 anys va actuar aquí. Al Tablao Cordobés, però, defensen el flamenc tradicional.\n“De gent a qui li interessi el flamenc n’hi ha molta, però que hi entengui, poca. És una tradició que es transmet dins de la família i és una experiència de vida”, diu María Rosa Pérez, exbailaora i filla dels fundadors del Tablao Flamenco. De tota manera, no hi ha res que no es pugui aprendre, defensen també des d’acadèmies com el Taller de Músics, que rebutgen la idea del duende i de la transmissió genètica. “Hi ha grans intèrprets de flamenc arreu del món, mira al Japó”, admet Pérez.\nFlamenc per a principiants\n“La copla no és flamenc, les sevillanes no són flamenc, la rumba no és flamenc. La fusió, per exemple amb jazz, és molt interessant, però no és realment flamenc”, insisteix la directora del Tablao Cordobés. ¿Doncs què és el flamenc? “Es basa en una sèrie de ritmes que componen uns esquemes. Cada pal té un compàs i unes estructures que són fixos i hi ha parts variables, que és on entra la improvisació. El tablao permet veure com la gent improvisa i crea en directe”, explica Pérez. És quan bailaor, cantaor i guitarrista se segueixen i s’inspiren mútuament. Les palmas porten el compàs, i el cant i la guitarra sempre són els instruments de base.\nCada pal depèn de la mètrica, però també es poden classificar en funció de l’origen, de la situació (com el cant de miners) o de l’estat d’ànim. “Hi ha un altre malentès. La gent es pensa que el flamenc és molt alegre i festiu, però per exemple la soleá o la seguiriya, que són els pals que més es ballen, reflecteixen estats d’ànim dramàtics, de profunditat, de reflexió personal”, diu Pérez. També hi ha cantes festeros, que són més rítmics, com les bulerías, els tangos o les alegrías. I n’hi ha que gairebé mai es ballen, com el fandango lliure. De tota manera, avui en dia ja hi ha poques normes inamobibles.\nAra bé, no cal passar per l’acadèmia per gaudir del flamenc. “Si no coneixes el ritme, et pot agradar des del punt de vista d’expressió, perquè transmet moltíssim. Però és com la pintura: si coneixes la tècnica ho valores més”. El Tablao Cordobés es pot omplir amb més de 150 persones per funció. Un divendres d’agost a la tarda l’aforament estava al 50%, de manera que la proximitat a l’escenari és total. L’atenció, absoluta. Els zapateados fan retronar els timpans. Els aplaudiments i els flaixos són efusius i mil·limetrats. “Cada nit comprovo que quan hi ha un moment especial la gent ho capta i aplaudeix. Això és l’art. Pots deixar-te portar i passar-ho bé, perquè naturalment entendràs el que és important i el que no, el que és més bonic i el que no”, assegura la directora.\nSec entre una parella nord-americana i una d’australiana. Els uns arriben pel prospecte que han trobat a l’hotel i els altres via TripAdvisor, que dona a aquest lloc una puntuació de 4,5 estrelles. Segons asseguren en un butlletí promocional, són la sisena atracció més reservada de l’estat espanyol. Els americans diuen que “fantàstic”, ell, i que “molt diferent”, ella. Als australians els ha obert la curiositat per entendre què diuen les cançons per anar més enllà de l’estètica: “Els cantants reien molt, s’ho passaven molt bé”, comenten. El preu fa que s’atregui un turista de cert nivell adquisitiu: 45 euros l’espectacle i 80 amb l’àpat inclòs. Per això, en temporada alta de sol i platja, baixa l’afluència a l’espectacle.\nEn un lateral del tablao, en uns petits camerinos, els deu artistes es preparen. Ells, de negre. Elles, maquillatge i vestits de volants. Cadascú té penjat el seu propi arsenal de vestits -hi ha qui no suporta els lunares i qui no tolera l’estampat floral-, però els mantons passen de mà en mà. Alguns cantants escalfen la veu i se senten alguns repics de peus. Les guitarres assagen uns tangos de Siroco, el disc de Paco de Lucía del 1987. Al capdavant hi ha el cap d’una nissaga flamenca de Madrid, David Cerreduela, fill del famós el Nani i net d’un constructor de guitarres. Actua al costat del seu fill, Israel, que ja té un fill de deu anys que els seus companys diuen que “ja pot tocar amb qualsevol artista del món”.\nLa direcció té un patró d’espectacle molt estudiat -que acaba amb la companyia en ple- i sobre aquesta estructura els artistes improvisen. No els cal gens d’assaig: s’han d’entendre sobre el terreny de joc. “M’agrada la llibertat de poder fer el que vulguis i el que sents en cada moment -diu la cantaora de Cadis Maria del Mar Fernández-. No sé què faré a l’escenari, és qüestió de sentiment i de connexió. És la meravella del flamenc, que no hi ha mai dos dies iguals”. El cartell d’artistes del tablao varia cada mes i fan de tres a cinc funcions d’una hora cada dia, de manera que intenten fer-lo diferent. Tots tenen el seu moment de lluïment, sigui cante, baile o guitarra. La cantaora treu el cap al vestidor dels homes: “Una granaína ”, diu. Suposo que començaran per aquí. “Anem sobre la marxa, el que surt”, em diuen.\n¿De qui és el flamenc?\nEl flamenc té les arrels a Andalusia i, en concret, es vincula a les comunitats gitanes. El 2010 la Unesco el declara Patrimoni de la Humanitat a petició d’Andalusia, Extremadura i Múrcia. Però des del tablao barceloní reivindiquen l’autenticitat de l’escena flamenca catalana. Ja a principis del segle XX a Barcelona hi havia fins a mig centenar d’escenaris on s’oferia flamenc. Després de Madrid era la ciutat amb més locals i activitats flamenques. Festivals i espectacles acollien els millors artistes del gènere. En aquella època va despuntar la figura de Carmen Amaya, que va debutar el 1920 quan tenia uns set anys.\nEl Tablao Cordobés és un negoci familiar fundat fa 48 anys pel guitarrista Luis Adame i la bailaora Irene Casares. L’empresari teatral Matías Colsada, que gestionava molts locals dins el triangle d’or entre la Rambla i el Paral·lel, va llogar aquest espai a Joan Gaspart, que va ser qui va cedir la direcció als dos artistes flamencs, que volien deixar de viure en una gira perpètua. “Fent flamenc i estant a la Rambla la gent ens associa a un xiringuito per a guiris. És una llàstima perquè és el contrari: som aquí perquè som història de la ciutat”, diu Pérez, i recorda que durant dècades el seu públic no eren turistes.\n“Després de dos segles d’immigració andalusa, que és la que porta aquesta tradició, crec que ja podem dir que també és nostra”, afirma Pérez. Els diversos tablaos -com el Tablao de Carmen o Los Tarantos- i escoles que hi ha a la ciutat ho acrediten i els artistes catalans que han fet carrera ho certifiquen: des del veterà guitarrista barceloní Chicuelo fins a la jove bailaora tarragonina Belén López. Els tablaos serveixen de plataforma de projecció dels talents emergents, tot i que després els artistes tenen poques possibilitats de fer el salt al gran públic a Barcelona, més enllà del festival Ciutat Flamenc i en comptades excepcions al Mercat de les Flors, tot i que aposten per un flamenc més contemporani i innovador.\nTot i que María Rosa Pérez defensa aquesta experimentació i alhora reivindica el flamenc com a patrimoni català, considera que el fenomen musical del moment, Rosalía, és “un desastre”. Per a ella, l’artista de Sant Esteve Sesrovires, formada en flamenc a l’Esmuc i que també ha passat pel Taller de Músics, “és màrqueting”. “No només no és flamenc sinó que contribueix a la confusió i la banalització del flamenc. I per a nosaltres és un fenomen que fa mal al flamenc, perquè ven aspectes superficials i folklòrics com si el flamenc fos això. Per innovar has de tenir un nivell tècnic molt alt, si no, et trobes amb una disfressa. Ara bé: si en dius flamenc, no m’agrada; si en dius pop aflamencat, està molt bé”, sentencia l’ exbailaora.


Trangoworld Moneva Verd comprar i ofertes a Trekkinn\nDescripció Trangoworld Moneva\nTrangoworld Moneva té la total garantia de devolució. Si per qualsevol motiu no estàs satisfet amb la compra de Trangoworld Moneva a trekkinn, tens 30 dies per retornar el producte. A més a més, a la botiga online de muntanya trobaràs una àmplia varietat de material de la marca Trangoworld i podràs completar la teva comanda amb altres productes de muntanya al millor preu online.\nCaracterístiques Trangoworld Moneva\nla dessuadora aquesta molt bé, l'única pega que li poso és que no és elàstica la part de la cintura\nMolt còmoda i versàtil\nMolt còmoda i més està divertidíssima. Igualment es pot utlitzar diàriament\nDessuadora molt molt còmoda i de tall urbà. Elasticitat i calenta


La meitat dels treballadors xinesos renuncien a les vacances pagades que els pertanyen per llei\nTenen por que els caps els vegin com a mandrosos i no puguin optar a un ascens\nEUROPA PRESS Pequín 28/07/2015 12:08\n651x366 Dues dones treballant a la província xinesa de Wuhan / REUTERS Dues dones treballant a la província xinesa de Wuhan / REUTERS\nAproximadament la meitat dels treballadors xinesos renuncien voluntàriament a les vacances pagades que els corresponen per llei, segons un estudi del Ministeri de Recursos Humans del govern xinès, que recull l'agència de notícies Xinhua.\nEn el cas de treballadors d'organitzadors i empreses públiques, els treballadors opten per no agafar-se les vacances perquè tenen por de "donar la impressió als caps de ser mandrosos", i perquè podria influenciar en possibles promocions, segons un segon estudi elaborat pel diari oficial del Partit Comunista Xinès, 'Diari del Poble', a partir d'entrevistes als treballadors.\nEn altres àmbits, com ara el dels comercials, els treballadors renuncien a les seves vacances per evitar perdre la part variable del sou, ja que només se'ls pagaria el salari base. Altres treballadors al·leguen dificultats burocràtiques per poder gaudir de les seves vacances.\nLiu Junhai, professor de dret de la universitat Renmin, ha fet una crida perquè es garanteixi el dret a les vacances pagades aplicant més estrictament la llei. "Els treballadors haurien de ser més conscients dels seus drets legals, i els caps haurien de garantir el dret a vacances pagades anuals d'acord amb la llei", ha argumentat Liu en declaracions al 'Diari del Poble'.


CUV - Centre Universitari de la Visió | La Recerca i la Innovació\nEsdevenir el centre de referència en les àrees de recerca relacionades amb les ciències de la visió: òptica, optometria clínica, contactologia i microbiologia aplicada, oftalmologia i biologia molecular. Al mateix temps, oferir una plataforma tecnològica de suport a la recerca i a la participació dels grups empresarials més innovadors en projectes conjunts.\nMantenir una infraestructura per potenciar i incentivar la integració d’equips i línies de recerca, per impulsar la col·laboració amb els investigadors del programa de doctorat en Enginyeria Òptica, el qual ha obtingut la menció de qualitat del MECD.\nPromoure la transferència de resultats i coneixement per aplicar-los a l’assistència clínica.\nCol·laborar amb els departaments d’R+D+I de les principals empreses del sector de l’òptica, l’optometria, l’oftalmologia i la biologia molecular.\nCrear i mantenir una plataforma que permeti la realització de les tesis doctorals al Departament d’Òptica i Optometria, en l’àmbit de l’optometria, l’òptica oftàlmica, l’òptica fisiològica, la contactologia i la biomedicina.\nEstablir vincles interdepartamentals amb la mateixa UPC i amb altres universitats per a la realització de tesis doctorals.\nEstablir vincles amb la societat per reforçar la percepció de la funció social que desenvolupa la universitat.\nHabilitats visuals lligades al procés d’aprenentatge.\nVisió i esport.\nAplicació de noves tècniques de diagnòstic basades en la visió del color.\nQualitat òptica i visual en usuaris de lents de contacte.\nHigiene visual i ergonomia.\nTècniques diagnòstiques: topografi a cornial, campimetria visual i fotografi a digital de fons d’ull.\nLa pèrdua de sensibilitat relativa cromàtica i acromàtica en el procés d’envelliment i en el glaucoma primari d’angle obert.\nMesurament de l’agudesa visual dinàmica. Una aplicació al context esportiu.\nHàbits conductuals associats a la miopia escolar.\nAvaluació de variables visuals i psicosocials en preescolars.\nEstudi de la qualitat òptica i visual en usuaris d’LC multifocals. Aplicació clínica en el cas de multifocals.\nConveni de col·laboració amb el Consorci Sanitari de Terrassa per desenvolupar conjuntament projectes de recerca en l’àmbit de la salut visual.\nConvenis de col·laboració amb la clínica CIMA i Oftalmológica, SL per impulsar i desenvolupar conjuntament projectes de recerca en l’àmbit de les ciències de la visió i, més concretament, la cirurgia refractiva.\nConveni de col·laboració amb el Centre d’Alt Rendiment (CAR) de Sant Cugat del Vallès (Direcció General de l’Esport). L’objecte d’aquest conveni és oferir atenció visual especialitzada als esportistes d’elit del CAR, així com potenciar la recerca en l’àmbit de l’optometria en l’esport.\nProducció, comercialització i venda de lents oftàlmiques i solars, maquinària i instruments i, en general, articles i aparells d’òptica oftàlmica.\nVenda a l’engròs d’articles i material d’òptica.\nExplotació, importació, exportació, producció, venda, promoció i distribució del negoci de l’òptica en general i de lents de contacte.\nSubministrament d’articles de consum.\nFabricació, comercialització, subministrament i distribució i venda a l’engròs d’ulleres, muntures, lents, lents de contacte, líquids per a lents, graduació de lents, audiòfons i productes i aparells relacionats.\nFabricació i comercialització de tot tipus i classe d’aparells i instruments d’òptica, audició, mesurament i precisió, i tots aquells referits o relacionats amb la visió.\nVenda al detall de productes i instruments d’òptica.\nGestió, administració i explotació de centres per a la prestació de serveis sanitaris de tot tipus de patologies, mitjançant la utilització de l'equipament tècnic necessari i l’activitat de metges.\nConsultori d’assistència mèdica, especialitat en oftalmologia.\n7 gabinets de refracció.\nTomògraf – HRT3.\nRetinògraf computeritzat no midriàtic.\nFDT. Biomicroscopi amb sistemes digitals de captació d’imatges.\nAnalitzador del camp visual Matrix.\nLents de Volk i lent gonioscòpica.\nTonòmetre de Goldman.\nEquips per al diagnòstic de baixa visió.


Costa Guasch, Josep\nCosta Guasch, Josep (Santa Eulària des Riu 1933 — Eivissa 2015) SOC Sacerdot.\nAls 18 anys inicià els estudis eclesiàstics al seminari d’Eivissa. Alternava els estudis amb la preparació catequètica de jóvens de Dalt Vila, a l’església de l’Hospitalet. Com a estímul als estudis de doctrina fundà diversos equips de futbol que donaren com a resultat la creació del club de futbol l’Hospitalet a final dels anys cinquanta. Finalitzà els estudis l’any 1964 i va ser destinat a Sant Ferran de ses Roques, Formentera, on va romandre fins al 1975.\nDurant la seua estada a Sant Ferran mostrà moltes inquietuds per a la formació dels jóvens i creà equips de futbol i una associació recreativa i cultural. Fundà el teleclub del poble, amb la col·laboració del Ministeri d’Informació i Turisme, que facilitava un televisor i una petita biblioteca a les parròquies rurals d’escassos recursos, que disposassin d’un local on ubicar-lo.\nPrestà especial atenció als estudis dels jóvens de l’illa, preparant-ne uns per acudir als exàmens lliures a l’institut d’Eivissa i fomentant l’estada d’altres joves estudiants formenterers a un pis que tutelava juntament amb Mn. Joan Riera Bonet . Era quasi bé l’única possibilitat que tenien en aquell temps els formenterers de continuar estudis. Alguns d’aquestos jóvens finalitzaren carreres universitàries.\nEl 1975 va ser destinat a la parròquia de Santa Creu d’Eivissa i el 1991 passà a la de Sant Antoni de Portmany. El 1995 es va fer càrrec de la parròquia de Santa Maria Mare de l’Església, as Puig d’en Valls. El 1997 fou distingit amb el títol de Fill Adoptiu de Formentera. [FCC]


Hanting Hotel Datong Huayan Temple Walking Road Branch Datong Xina - Ofertes d'hotels amb els MILLORS DESCOMPTES EN LÍNIA\nNo.19, Jiaochang Street, Datong, Datong, Xina, 037008 - Veure al mapa\nPer als viatgers què vulguin captar les imatges i els sons de Datong, Hanting Hotel Datong Huayan Temple Walking Road Br és l'el·lecció perfecta. L'hotel no està massa enfora del centre de la ciutat: només a 2 km, i normalment només es triga 32 minuts per arribar a l'aeroport. Amb la seva bona localització, l'hotel ofereix fàcil accès a les destinacions obligades de la ciutat.\nA Hanting Hotel Datong Huayan Temple Walking Road Br, l'excelent servei i instal.lacions superiors faran de la vostra estada una experiència inoblidable. L'hotel ofereix Wi-Fi gratuït en totes les habitacions, recepció 24 hores, servei d'habitacions 24 hores, magatzem d'equipatge, Zones públiques amb Wi-Fi per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb accés a internet (sense fils), connexió sense fils a internet (cortesia), habitacions per a no fumadors, aire condicionat, calefacció a cada habitació. A més, l'oci que l'hotel ofereix assegurarà que tengui molt a fer durant el dia. Hanting Hotel Datong Huayan Temple Walking Road Br és un lloc ideal d'estada pels viatgers que busquin encant, comfort i facilitat a Datong.


Més produccions catalanes amb participació de TVC a Xangai i París\nMés produccions catalanes amb participació de TVC a Xangai i París\n"Fènix 11*23" participa en la categoria Panorama al Festival de Xangai que es farà del 15 al 23 de juny, i "Una pistola en cada mano", "Carta a Eva" i el documental "Barcelona, abans que el temps ho esborri", a la sisena edició del Différent!, a París, del 14 al 21 de juny.\n"Fènix 11*23" participa en la categoria Panorama al Festival de Xangai que es farà del 15 al 23 de juny, i "Una pistola en cada mano", "Carta a Eva" i el documental "Barcelona, abans que el temps ho esborri", a la sisena edició del Différent!, a París, del 14 al 21 de juny.\n10/06/2013 - 16.00 Actualitzat 10/06/2013 - 16.05\nEl llargmetratge de Cesc Gay és un retrat en clau de comèdia, irònic i sense compassió, sobre les mancances, febleses i altres "virtuts" dels homes d'avui dia: perduts, confusos i a la recerca d'una nova identitat. La seva incapacitat per expressar el que senten provoca situacions còmiques i patètiques que deixen atònites les dones. "Una pistola en cada mano" està produïda per Marta Esteban per a Imposible Films amb la participació de Televisió de Catalunya, TVE i Canal+ i el suport de l'ICEC i l'ICAA.\n"Carta a Eva" és una sèrie de dos capítols dirigida per Agustí Villaronga que gira entorn de tres dones: Juana Doña (una militant comunista), Carmen Polo (la dona de Franco) i Eva Perón (la inconfusible Evita), que encreuen les seves vides durant la visita oficial d'Eva a una Espanya famèlica i aïllada del món, el juny del 1947.\nEl documental de Mireia Ros "Barcelona, abans que el temps ho esborri" està basat en el llibre homònim de Javier Baladia i és la crònica en sèpia de l'alta burgesia que va fer la Revolució Industrial a Catalunya. Un passeig irònic per la Barcelona del segle XX a través dels records heretats per un dels seus descendents, Javier Baladia. És una producció de Televisió de Catalunya, Promarfi Futur 2010 i TVE amb la col·laboració de l'ICEC, l'IACC Ministeri de Cultura i Catalan Films & TV.\nParal·lelament al certamen, s'organitza una trobada de coproduccions restringida, amb el títol de Small is beautiful, en què es presenten nombrosos projectes catalans. L'associació espanyola a París té la col·laboració de Catalan Films & TV.


Notícies - El Ballet Nacional de España ofereix un equilibri perfecte al Teatre-Auditori\nEl Ballet Nacional de España ofereix un equilibri perfecte al Teatre-Auditori\n'Suite Sevilla' ha aportat color i vitalitat a l'actuació del Ballet Nacional de España al Teatre-Auditori\nel 16/mar/14 Marina Romero Cultura PDF\nEl Ballet Nacional de España (BNE) ha mostrat aquest diumenge al Teatre-Auditori un gran equilibri entre la dansa espanyola més tradicional i les noves propostes amb dues coreografies totalment contraposades 'Grito' i 'Suite Sevilla'. Els espectadors del Teatre-Auditori han sortit encantats amb l'actuació i han agraït a la companyia que hagi tornat als escenaris catalans, després de 10 anys d'absència, dempeus i amb uns aplaudiments més que intensos.\nLa tornada als escenaris catalans del Ballet Nacional de España ha satisfet les expectatives del públic. L'actuació ha començat amb 'Grito', una coreografia creada per Antonio Canales que mostra la seva manera d'entendre el món del flamenc. Una peça al més pur estil tradicional que el 'bailaor' va crear fa 17 anys. 'Grito', de fet, ha servit per demostrar el passat i el present de la companyia.\nEl futur de la companyia ha arribat amb el muntatge 'Suite Sevilla', una peça fresca, dinàmica, plena de color i vitalitat que l'actual director del Ballet Nacional de España va crear quatre mesos abans de posar-se al capdavant de la companyia. 'Suite Sevilla' és tot un homenatge a la ciutat de Sevilla i incorpora una posada en escena més avanguardista.\nEl director del Ballet Nacional de España, Antonio Najarro, ha explicat a Cugat.cat que aquestes dues peces contraposades descriuen el nou rumb que ha pres la companyia.\nBusco un equilibri amb el passat del Ballet Nacional de España i noves fonts inspiradores que ens permetin que el públic se senti identificat.\nNingú sap o vol justificar els 10 anys d'absència del Ballet Nacional de España a Catalunya. En aquest sentit Najarro ha deixat clar també que el seu objectiu principal és portar la companyia per tot l'Estat.\nEl meu objectiu principal és que el Ballet Nacional de España es vegi per tot l'Estat. És un ballet que representa tots els espanyols i el més just és que mirem d'arribar a tot arreu.\nDivendres la companyia portarà al Teatre La Llotja de Lleida 'Sorolla', una peça dedicada al pintor que el 2015 arribarà també a Barcelona, al Gran Teatre del Liceu.


La profesora Mari Carmen Pascual es jubila després de 27 anys en la Milotxa de Puçol\nTant des del centre educatiu com des de l'Ajuntament han volgut acomiadar-se d'esta professional\nHomenatge a la professora. EPDA\nMari Carmen Pascual va començar a treballar a l'Escola d'Educació Infantil La Milotxa de Puçol l'1 de setembre de 1993. La setmana passada, després de 27 anys transmetent el seu afecte i els seus coneixements a generacions i generacions de joves alumnes, esta professora ha dit adeu a una etapa i a un col·legi on ha deixat una petjada inesborrable. I els seus companys li ho han fet saber.\nEl passat 30 de gener, Dia de la Pau, el regidor d'Educació, José María Esteve, es va desplaçar fins a la Milotxa per a atorgar a la professora una placa commemorativa per la seua jubilació. L'endemà, un grup de pares, mares i professors es van reunir en l'entrada del col·legi, abans de classe, per a regalar-li un ram de flors i donar-li l'enhorabona pels seus 27 anys de servei.\n«Ja hem fet diverses cosetes\nperò encara queda el més gros», assegura Pedro Ignacio Gómez, director de la Milotxa. A més d'estos xicotets detalls, tenen programat un sopar per al 21 de febrer, «que serà el comiat definitiu», explica, al qual assistiran professors actuals, i també jubilats, i fins i tot antics alumnes. I pot ser que alguna altra sorpresa més!\n«És molt volguda entre el professorat, ex alumnes i entre la població en general», assegura Gómez, que considera que hi ha dos tipus de mestre, fa broma: «Als quals els dol alguna cosa i es queden a casa, i els que venim estant fins amb febre». I Mari Carmen és, segons els seus companys, dels segons: «una dona treballadora que mai falla i que ha deixat un record molt bonic en el col·legi», conclou el responsable: «la trobarem a faltar».\nEl concejal de Vox de Puçol (Valencia) pide que se retire la bandera morada contra la violencia de género del ayuntamiento ''como medida de respeto por los fallecidos'' por coronavirus


Les millors ofertes d'esquí amb Caldea per al pont de desembre\nEsquí + Caldea: el millor pla del pont de desembre\nEtiquetes activitats andorra, après-ski Andorra, après-ski caldea, esquí Andorra, esquí i caldea, forfet d'esquí, forfet Grandvalira, forfet Vallnord, grandvalira, grandvalira i caldea, oferta forfet i caldea, ofertes esquí, ofertes neu Andorra, Pont de desembre, pont de la constitució, pont de la puríssima, vallnord, vallnord i caldea\nJa queda menys per gaudir de la Puríssima! I amb el pont arriba l’anhelada neu. Et portem el millor pla de desembre a Andorra: esquí i aigües termals, per passar un o més dies a la neu sense haver de repetir pista una vegada i una altra si no vols. Pren nota!\nEsquia a Vallnord-Pal Arinsal\nAmb 63 km de pistes, aquesta és l’estació d’esquí familiar a la vall nord del país. És ideal per iniciar-te en aquest esport, però també per la bellesa dels seus paisatges. Per arribar, pots fer-ho en cotxe fins a l’estació o bé agafar el telecabina de la Massana. A només 10 min amb cotxe de Caldea, et portarà fins al Pla de la Caubella i, des d’allà, a les altres pistes enllaçant remuntadors.\nTermolúdic + Vallnord\nEsquia en Grandvalira\nGrandvalira té 7 sectors que sumen un domini esquiable de 240 km. Enguany, les pistes d’Ordino-Arcalís se sumen a l’oferta de Grandvalira, situades a la vall nord del País. Aquí tindràs tanta neu com vulguis per practicar l’estil que més t’agradi: esquí o snow per pistes de diferents nivells.\nTermolúdic + Grandvalira\nAprès-ski a Caldea\nCombina el forfet amb entrada a Caldea el moment del dia que et vingui de gust. Així podràs gaudir de les aigües termals un cop finalitzada la jornada d’esquí, o l’endemà matí. Escull l’oferta con esquí del Termolúdic, per seguir amb la diversió, sobretot si vens amb els teus fills, o bé a Inúu (només per a majors de 16 anys) si vols desconnectar del món.\nComença la temporada com cal. Vine a esquiar i a banyar-te a Caldea per viure el primer pont de la temporada. T’ho perdràs?


L’amor en la parella, més enllà de la individualitat – La Positiva\nLamor no és tan sols un passeig pels núvols, és també un passeig per la Terra.\nÉs tan fàcil perdre’s en la bellesa d’un ideal, d’aquelles pessigolles que et recorren l’estómac i t’allunyen del dia a dia, embolcallat/da en un mantell d’estels, que oblidem que bonic que pot arribar a ser viure aquest amor des de la Terra, ancorats/des a les seves arrels i abrigats/des per aquest cel infinit que tot ho cobreix. Quan hi ha unitat, el nosaltres és la paraula, i la Terra i el cel produeixen la seva alquímia, expressant la seva veritable naturalesa en plenitud, en equilibri, en una exaltada serenitat. És un amor per a valents, ja que en aquest salt al buit en què ho deixes tot enrere només queda confiar que l’univers sencer et sostindrà, per desaparèixer i renéixer com un tot.\nQuina és la senda que mostra aquest camí? El fet de compartir, l’amistat, la confiança… semblen paraules llunyanes en el que representa la parella i l’amor, fins i tot anodines, menyspreades. Però darrere de tot amor veritable hi ha un espai per compartir, per veure’t en l’altre i que l’altre es vegi en tu. Un lloc des del qual només es pot parlar des del cor, expressant no només la bondat de l’univers i de la vida, sinó aquestes misèries humanes que et fan ser com ets i que no veuries si no te les mostrés algú que t’estima, perquè l’importes més enllà de la parella, perquè l’amor només pot expandir-ho tot.\nMisèries humanes, ens agradi o no, les tenim tots/es, dia a dia ens desfem d’un personatge que ja no ens representa, però com desfer-nos-en si no ens adonem que existeix? I adonar-nos de la seva existència fa mal, mirar aquest personatge a la cara i decidir prescindir d’ell és dolorós i el buit que genera no el pot omplir res ni ningú… forma part d’una solitud que desapareix quan prens consciència que no existia tal solitud i aleshores s’omple sol, perquè aquest espai sempre s’omplirà, a través de la confiança i de creure en la vida, en qui ets realment i que vindrà allò que realment et correspon: confiança.\nPotser no sigui amb el que vols, o potser no sabies ni saps què vols, som complexos i sovint no ens entenem ni a nosaltres mateixos, però l’amor és l’únic que et pot mostrar aquesta cara oculta que desconeixies, si t’atreveixes a confiar en la teva parella, a obrir-te i compartir qui ets, sense més ni més. No és fàcil, totes les nostres pors són allà, hem conformat la vida de manera que ens hem tornat mestres en ocultar-les fins i tot a nosaltres mateixos. Així que no et sorprenguis si et rendeixes i t’obres, i observes un desconegut/da, observes algú amb un caminar que ja no correspon amb el teu. Si ets dels valents, i vius la parella des de l’amor, potser t’adonaràs del que t’ajuda a créixer, a ser tu mateix/a, sempre.\nPotser estiguis llegint aquesta reflexió i pensis que estimes la teva parella, que tot està al seu lloc i que sou molt feliços o feliços en la mesura dels temps que corren. Està perfecte si així ho vius i ho sents. Hi ha molts tipus de relacions i, evidentment, pots escollir en quines d’aquestes et sents més còmode. Només et preguntaria, si et ve de gust respondre’t, què comparteixes amb la teva parella? La logística d’una vida quotidiana? Les il·lusions per aquelles vacances o aquelles escapades meravelloses? Aquells instants que ens ajuden a evadir-nos del que no ens agrada?\nSi és així, et convido a compartir amb la teva parella allò que només comparteixes amb els teus amics/gues més íntims/es, fins i tot més enllà, que no comparteixes amb ningú. Mostrar-te tal com ets, sense amagar res, al descobert. Que l’amor sigui el que faci que tot es col·loqui al seu lloc, sigui quin sigui aquest lloc. Que la vida s’ompli des de l’autenticitat i s’obri de la manera que s’hagi d’obrir davant teu. L’amor no va de retenir, ni de ser a través de l’altre, de jugar a xantatges emocionals ni a jocs de poder. Ho pots fer, òbviament, però alimentarà les individualitats, i no el nosaltres, aquell que va més enllà de la suma d’1+1. Només quan et mostres amb totes les teves febleses afloren també totes les teves fortaleses i la unió produeix aquesta alquímia que tot ho transforma, i es col·loca en el seu lloc, sigui el que sigui que li correspongui.\nConfia en la persona que estimes com si fossis tu, més enllà encara, perquè el seu amor pot ser el mirall a través del qual et puguis descobrir, tard o d’hora, si ho permets.


Les proves serològiques i de PCR descarten més positius al BC MoraBanc | BonDia Diari digital d'Andorra.\nClevin Hannah, un dels positius. Foto: ACB Photo / Martín Imatge\nDc., 14/04/2021 - 00:10\nSense cap més positiu per Covid-19. Les proves serològiques i de PCR, realitzades dilluns a la plantilla i al cos tècnic del BC MoraBanc, han descartat que hi hagi més jugadors amb coronavirus. Per tant, només hi ha tres jugadors i un membre del cos tècnic amb Covid-19 que es troben confinats i romandran 10 dies al seu domicili. Els quatre tenen símptomes, però cap d’aquests es troba malament.\nL’equip dirigit per Ibon Navarro va tornar ahir al matí als entrenaments amb només sis jugadors disponibles ja que té Tyson Pérez, Nacho Llovet, Malik Dime, Tomasz Gielo, Haukur Palsson, Moussa Diagne i Guille Colom, lesionats i després tres jugadors estan amb Covid-19.\nEl BC MoraBanc tenia partit avui contra l’Urbas Fuenlabrada, però va quedar posposat per els casos de Covid-19 del BC MoraBanc. Això sí, l’Urbas Fuenlabrada tampoc hagués pogut viatjar al Principat ja que ahir va detectar dos positius més que s’uneixen a dos que ja es van registrar anteriorment. Per tant, els de Josep Maria Raventós van ajornar també el partit previst per dissabte contra el RETAbet Bilbao Basket. A més a més, l’Urbas Fuenlabrada, segons Chema de Lucas, ha incorporat el pivot Cheick Diallo que arriba procedent del Avtodor i va jugar 180 partits a l’NBA.